Den 24-årige mand, der skød med en salonriffel igennem en væg ind i naboens lejlighed, er nu løsladt igen.

Ikke grundlag for fængsling Den 24-årige mand, der i morges blev anholdt efter at have affyret et skud igennem væggen ind til sin nabo, er nu blevet løsladt. Der var ikke grundlag for varetægtsfængsling. - Ingen var til stede i nabo-lejligheden, og derfor bliver den 24-årig mand ikke sigtet for at have bragt andres liv i fare, fortæller afdelingsleder Ole Jensen fra Nordjyllands Politi til P4 Nordjylland. Manden skal dog i retten i morgen - men i forbindelse med en anden sag, hvor han er tiltalt for tyveri. Det skriver P4 Nordjylland.